SK Úradný vestník Európskej únie C 90/17

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacich vo výrobe, spracovaní a odbyte poľnohospodárskych výrobkov

(2007/C 90/06)

Číslo pomoci XA: XA 111/06

Členský štát: Spojené kráľovstvo

Región: Východné Anglicko

Názov schémy pomoci: Podpora konkurencieschopnosti východoanglického poľnohospodárskeho podnikateľského sektora.

Právny základ: Section 5 of the Regional Development Agencies Act 1998.

Výdavky plánované v rámci schémy:

29. december 2006 – 31. marec 2007 120 000 GBP 1. apríl 2007 – 31. marec 2008 240 000 GBP 1. apríl 2008 – 31. marec 2009 240 000 GBP

Maximálna intenzita pomoci: Intenzita pomoci je 100 %.

Dátum implementácie: 29. december 2006.

Trvanie schémy: Do 31. marca 2009.

Účel pomoci: Rozvoj sektora. Schéma poskytne informácie, poradenstvo a odbornú prípravu poľnohospodárom, podnikom, ktoré kontrolujú poľnohospodári (FCB) a iným podnikom v rámci poľnohospodárskeho dodávateľského reťazca vo Východnom Anglicku.

Schéma poskytne poradenstvo o spolupráci, ktoré zlepší výkon a efektívnosť poľnohospodárskeho podnikania a zlepší odbyt poľnohospodárskej výroby.

Pomoc bude vyplácaná v súlade s článkom 14 nariadenia (ES) č. 1/2004 a oprávnenými nákladmi budú náklady na poradenské služby a náklady na organizáciu školení.

Príslušný(-é) sektor(-y): Schéma je určená predovšetkým na pomoc podnikom, ktoré pôsobia vo výrobe poľnohospodárskych výrobkov, najmä obilnín, poľnohospodárskych plodín a červeného mäsa. Oprávnenosť zúčastniť sa však majú aj niektoré podniky z ostatných častí širšieho poľnohospodárskeho dodávateľského reťazca (vrátane spracovania a odbytu). Schéma je preto nakoniec otvorená pre podniky, ktoré produkujú (alebo spracovávajú alebo predávajú) obilniny a iné poľnohospodárske plodiny, bravčové, hovädzie a ovčie mäso alebo výrobky z takéhoto mäsa.

Názov a adresa orgánu poskytujúceho pomoc:

East of England Development Agency The Business Centre Station Rd Histon Cambridge CB4 9LQ United Kingdom

Internetová adresa: http://www.eeda.org.uk/files/Improving_competiveness.pdf

Ďalšou možnosťou je získať informácie o tejto schéme prostredníctvom ústredného internetového zoznamu vybratých programov štátnej pomoci v poľnohospodárstve Spojeného kráľovstva:

http://www.defra.gov.uk/farm/policy/state-aid/setup/exist-exempt.htm

Ostatné informácie: Schéma bude otvorená pre podniky v poľnohospodárskom dodávateľskom reťazci, ktoré spracovávajú alebo predávajú výrobky, ktoré nie sú uvedené v Prílohe 1 k Zmluve o založení Európskeho spoločenstva. Pomoc týmto podnikom bude vyplácaná v súlade s nariadením (ES) č. 69/2001 o pomoci de minimis alebo v súlade s každým nariadením, ktoré ho nahradí.

Prijímatelia si nebudú môcť vybrať svojho poskytovateľa služby. Poskytovateľom služby budú členovia EFFP, ktorí boli vybraní a budú odmeňovaní na základe trhového princípu.

Datované a podpísané za Ministerstvo pre životné prostredie, potraviny a záležitosti vidieka (kompetentný orgán Spojeného kráľovstva)

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom

Číslo pomoci XA: XA 112/06

Členský štát: Spojené kráľovstvo

Región: North West Regional Development Agency

Názov schémy pomoci alebo názov spoločnosti prijímajúcej individuálnu pomoc: Lancashire Tea Company Limited.

Právny základ: The Governments powers for Regional Selective Assistance (RSA) and Selective Finance for Investment in England (SFIE) are provided in Section 7 of the Industrial Development Act 1982. Section 7(1) of the Act provides for financial assistance to be given on a discretionary basis in order to provide, maintain or safeguard employment in the Assisted Areas (AAs). Offers of assistance in England are subject to the consent of the Treasury.

Ročné výdavky plánované v rámci schémy alebo celková výška individuálnej pomoci poskytnutej spoločnosti: Grant výberového financovania investícií vo výške 83 000 GBP splatný v dvoch čiastkach počas 18 mesačnej lehoty.

Maximálna intenzita pomoci: Grant SFIE vo výške 83 000 GBP sa rovná 30 % celkových projektových kapitálových výdavkov spoločnosti (276 000 GBP.

Dátum implementácie: Projekt sa má začať 29. decembra 2006.

Trvanie schémy alebo individuálnej pomoci: Grant bude vyplatený v 2 čiastkach po splnení požiadaviek na kapitálové výdavky, vytvorenie pracovných miest a rast produktivity. Posledné platby sa uskutočnia 31. marca 2009.

Účel pomoci: Účelom je regionálna pomoc. Grant je v súlade s článkom 7 nariadenia Európskej komisie (ES) č. 1/2004, ktoré sa týka investícií do výroby, spracovania a odbytu poľnohospodárskych výrobkov. Oprávnenými nákladmi budú náklady na kúpu nového závodu a zariadenia, najmä kartónových baliacich strojov, fóliových baliacich zariadení, strojov na výrobu vriec a pomocného zariadenia.

Príslušný(-é) sektor(-y): Hlavnou činnosťou spoločnosti Lancashire Tea Company Limited je spracovanie a balenie vrecúšok s obsahom čajovej zmesi podľa špeciálnej miestnej receptúry.

Názov a adresa orgánu poskytujúceho pomoc:

North West Regional Development Agency PO Box 37, Renaissance House Centre Park Warrington WA1 1XB United KIngdom

Internetová adresa: http://www.nwda.co.uk/RelatedContent.aspx?area=86&subarea=252&item=20029190203189955

Na dolnej časti stránky kliknite na linku štátnej pomoci Defra na pravej strane.

http://defraweb/farm/policy/state-aid/setup/exist-exempt.htm

Ostatné informácie: Tento grant sa udeľuje v rámci schémy výberového financovania investícii, ktorá bola schválená ako regionálna výberová pomoc pod číslom N 731/2000. Spracovanie výrobkov uvedených v Prílohe 1 je však vylúčené zo schémy číslo N 731/2000, a pritom výrobky spoločnosti Lancashire Tea patria do Prílohy 1. Preto je grant oznámený podľa nariadenia č. 1/2004. Spoločnosť Lancashire Tea Company Ltd má sídlo v Merseyside Objective 1 region (región – cieľ 1).

Projekt sa zároveň môže uchádzať o účasť na pôžičkových garančných schémach, ktoré tiež patria k štátnej pomoci. Akumulácia nepresiahne 50 % výšky intenzity pomoci.

Podrobnosti o cieľoch tejto ponuky možno nájsť v plnom znení dokumentu.

Datované a podpísané za Ministerstvo pre životné prostredie, potraviny a záležitosti vidieka [Department of Environment, Food and Rural Affairs (kompetentný orgán Spojeného kráľovstva)].

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom